En eldre type lagerbukk med glidelager av hvitmetall
Lagerbukk i syrefast stål for marine miljøer
En **lagerbukk**, også kalt **lagerblokk** eller **fotlager**, er en sokkel som brukes til opplagring til en roterende aksling ved hjelp av kompatible lagre og diverse tilbehør. En sats består ev et lagerhus som huser et lager (for eksempel et Y-lager, kapslet stålkulelager[*bør utdypes*]). Lagerhuset er vanligvis laget i støpejern eller støpestål, og forankres til et fundament med bolter gjennom hullene i bunnen. Akslingen settes inn i lageret slik at akslingen og den indre delen av lageret kan rotere fritt. Innsiden av lageret har vanligvis rundt bare 0.025 mm (25/100 mm) større diameter enn akslingen for å sikre en tett passform. Settskruer og akselkrager brukes ofte til å sikre akslingen.

Typisk lagerbukk

Typer
-----

Lagerbukk refererer vanligvis til et lagerhus med et inkludert rullelager, hvor den monterte akslingen er i et parallelt plan med monteringsoverflaten og vinkelrett på senterlinjen til monteringshullene, i motsetning til ulike typer flensbukker (flensblokker).

### Typer lager

En lagerbukk kan ha et lager med en av flere typer rullende elementer, inkludert kulelager, sylindrisk rullelager, sfærisk rullelager, konisk rullelager, metallbøssing eller syntetisk bøssing. Lagertypen definerer hvilken type lagerbukk det er snakk om.

### Plummer block

Lagerbukker skiller seg fra såkalte "*plummer blocks*" som er lagerhus levert uten lager, og vanligvis er ment for høyere belastning og et separat installert lager. Plummer block-lagre er designet for korrosive miljøer. Den grunnleggende anvendelsen av begge typer er den samme, som vil si å montere et lager trygt slik at den ytre ringen kan være stasjonær samtidig som den indre ringen kan rotere.

Oppbygning
----------

Lagerhuset kan enten være en enkelt del eller bestående av flere deler, og hus bestående av flere deler er vanligvis todelte slik at hetten og sokkelen kan separeres.

### Støv- og vannbeskyttelse

Ulike typer tetninger finnes for å hindre støv og andre forurensninger fra å komme inn i huset. (Se *ingress protection*-systemet). Dette sikrer et rent miljø for følsomme lagre slik at de kan rotere fritt for forurensninger, samtidig som det holder bedre på smøring (olje eller fett) hvilket gir bedre ytelse og lengre dritssykel.

### Materialer

Lagerhus er vanligvis laget av grått støpejern. Andre materialkvaliteter kan også brukes avhengig av bruksområde, inkludert duktilt jern, stål, rustfritt stål og forskjellige typer termoplast og polyetenbasert plast.

Lageret kan være laget av 52100 kromstållegering (vanligst), rustfritt stål, plast eller bøssingmaterialer som SAE660 støpt bronse eller SAE841 oljeimpregnert sintret bronse, eller syntetiske materialer.

Standarder
----------

ISO 113 spesifiserer internasjonalt aksepterte dimensjoner for lagerbukker.

Se også
-------

* Brystning
* Glidelager

Referanser
----------

1. 1 2 3 4 5 6 7 8 9  TL, Prabhu (12. november 2019). *Principles of MECHANICAL ENGINEERING: Vital Concepts of Mechanical Engineering* **(engelsk)**. Nestfame Creations Pvt. Ltd. Besøkt 19. september 2020.
2. 1 2  Renner, Barbara (2. oktober 1998). *Hands On Water and Wastewater Equipment Maintenance* **(engelsk)**. CRC Press. ISBN 978-1-56676-428-5. Besøkt 19. september 2019.
3. ↑  «ISO 113:2010». *www.standard.no*. Besøkt 22. april 2023.
4. ↑  Childs, Peter R. N. (2. september 2013). *Mechanical Design Engineering Handbook* **(engelsk)**. Butterworth-Heinemann. ISBN 978-0-08-098283-0.

| * v
* d
* r
Lager |
| --- |
| Rullingslager | Konisk rullelager  **·** Kulelager  **·** Nålelager  **·** Rullelager  **·** Sfærisk rullelager |  |
| Glidelager | Rådelager  **·** Sfærisk glidelager |
| Smøring | Smøremiddel **·** Viskositet |
| Øvrig | ABEC-skalaen  **·** Aksiallager  **·** Brolager  **·** Elektrodynamisk lager  **·** Friksjon  **·** Kamrullelager  **·** Lagerbukk  **·** Lineærlager  **·** Sporkulelager |